राजवीर ने विनय की हां सुनते ही तुरंत कहा ।
राजवीर - ये झूठ बोल रहा है । ( विनय से ) तुम झूठ क्यों बोल रहे हो विनय । मेरी तो तुमसे बात ही नहीं हुई है कल ।
विनय - नहीं राजवीर । मैं झूठ नहीं बोल रहा हूं । कल तुमने ही मेरे पास अपने आदमी को भेजा था । और उसके थ्रू तुमने मुझे बताया , कि मुझे मॉल जाकर कल क्या करना है । तुम्हारे कहने पर मैं कल जान बूझकर रेहान से टकराया था । उसके बाद तुम्हारे ही कहने पर मैं इन लोगों के पीछे रेस्टोरेंट गया था और रेहान के जस्ट बैक साइड पर पीठ किए हुए बैठा था , ताकि मैं ये जानकर तुम्हें बता सकूं , कि ये लोग आज कहां घूमने जा रहे हैं । जब मैंने राजवीर को ये सब करने के लिए मना किया , तो राजवीर ने मुझे धमकी दी , कि ये मेरे घर वालों को किसी हादसे का बहाना बनाकर कर मरवा देगा ।
राजवीर ने सुना तो हैरानी से विनय को देखने लगा । पर उसने कुछ नहीं कहां, क्योंकि सच में सारे सबूत उसके खिलाफ थे । वह मन ही मन सोचने लगा कि विनय की मदद से उसे कौन फंसा रहा है । तभी राहुल ने कहा ।
राहुल - और तुम्हें रेस्टोरेंट से निकलते हुए रेहान ने देख लिया था । है न रेहान ....????
आदित्य - अब बताओ राजवीर , अगर तुमने कायरा का किडनैप नहीं करवाया, तो फिर किसने करवाया ??? क्योंकि विनय के मुताबिक तुम्हें ही ये पता था , कि हम आज कहां घूमने जा रहे हैं ।
राजवीर ने कुछ नहीं कहा , बस वह विनय को घूरते हुए वहां खड़ा रहा । जबकि विनय अपनी गर्दन नीचे किए , उसकी नज़रों से बचने की कोशिश कर रहा था । तभी आरव ने कहा ।
आरव ( मिस्टर तिवारी से ) - अंकल , इसने सिर्फ आज ही कायरा को चोट पहुंचाने की कोशिश नहीं की हैं, बल्कि यह पहले भी कायरा पर अटैक करवा चुका है ।
मिस्टर शर्मा - होश में तो हो तुम आरव ....!!!! कुछ भी बोले जा रहे हो .....????
आरव - पापा .....!!!! अगर आपको मेरी बातों पर यकीन नहीं है , तो पूछ लीजिए कायरा से । ( कायरा की तरफ मुड़ कर ) बताओ कायरा , राजवीर ने उस रात तुम पर अटैक करवाया था कि नहीं..????
कायरा ( राजवीर को गुस्से से देखते हुए ) - जी...., करवाया था ।
आरव - इतना ही नहीं , इसने कायरा के साथ इस ऑफिस में कायरा के ही केबिन में घुसकर, बत्तमीजी करने की भी कोशिश की है । ( अपने मोबाइल में एक वीडियो चलाकर ) ये रहा उसका सबूत ......।
आरव के मोबाइल में उस दिन का वीडियो था , जब राजवीर ने कायरा के केबिन में उसके साथ बत्तमीजी की थी । सभी वो वीडियो देखने के बाद राजवीर को गुस्से से देख रहे थे और वो बस शांत खड़ा था, पर अंदर ही अंदर वह गुस्से से जल रहा था । कायरा ने जब वो रेकॉर्डिंग आरव के मोबाइल में देखी , तो उसे अजीब लगा । वो समझ नहीं पा रही थी, कि ये सारी रिकॉर्डिंग्स आरव ला कहां से रहा था । रेहान ने जब वो वीडियो देखा , तो उसका खून खौल गया । वह गुस्से से राजवीर की ओर बढ़ने लगा , पर आरव ने उसे रोक दिया और कहा ।
आरव - रुक जाओ रेहान ।
रेहान - इसने मेरी बहन के साथ एक बार फिर बत्तमीजी की है , इस लि